חיים מאיר ואזנר

הרב חיים מאיר הלוי ואזנר (א' בסיוון תרצ"ח, 31 במאי 1938 – כ"ה בשבט ה'תשפ"א, 7 בפברואר 2021) היה ראש ישיבת חכמי לובלין, רב שכונת זכרון מאיר בבני ברק ורבה של קהילת שבט הלוי. קודם לכן שימש במשך כשמונה עשרה שנה רבה של קהילת סאטמר בלונדון.

==ביוגרפיה==
נולד בווינה כבן בכור לרב שמואל הלוי ואזנר ורבקה לבית גלבר. כשהיה כבן שנה עלו הוריו לארץ ישראל והותירו אותו אצל הורי אמו. לאחר ששרד את השואה בסיוע חסידת אומות העולם<ref></ref>, עלה לארץ ישראל מצ'כוסלובקיה בגיל שמונה, והתאחד עם הוריו. נחשב כתלמיד מובהק של אביו וממשיך דרכו. נשא לאישה את שולמית, בתו של הרב אברהם אליהו מייזס מירושלים.

לאחר נישואיו התמנה לר"מ בישיבתו של אביו, ישיבת חכמי לובלין, בבני ברק. בהמשך נתמנה לראש הישיבה לצד אביו, וכן שימש כדיין בבית הדין של אביו. בסוף שנות ה-80 עבר ללונדון כדי לשמש רבה של קהילת "ייטב לב" של חסידות סאטמר. גם לאחר הפילוג בסאטמר המשיך לשמש כרבם של כלל החסידים בקהילה בלונדון.

חיבר את סדרת הספרים "מחשבת הלוי" הכולל תשובות בהלכה וחידושים על התורה ועל הש"ס .

נודע כיועץ מומחה לענייני שלום בית ואף חיבר ספר הדרכה לזוגות 'ראה חיים'.

בקיץ 2009 (תשס"ט) ביקשו אביו לחזור לישראל כדי לסייע לו בהנהגת הישיבה, ברבנות שכונת זכרון מאיר ובהנהגת הקהילה.

בהלוויית אביו הכריז דודו ומחותנו שמואל מאיר גלבר מנהל הישיבה, וכן הרב יצחק טוביה וייס, גאב"ד העדה החרדית ואחיו הרב בן ציון ואזנר, כי הרב חיים מאיר ימלא את מקום אביו בכל התפקידים.

בעשר השנים האחרונות לחייו לקה במחלת אלצהיימר. נפטר בכ"ה בשבט ה'תשפ"א, לאחר שנדבק בנגיף הקורונה בלווייתו השתתפו אלפים, חרף מגבלות הקורונה.

==משפחתו==
לרב ואזנר נולדו 13 ילדים.

=== בניו ===
* בנו הבכור הוא הרב יוסף בנימין ואזנר, שהוכתר כראש ישיבה וכן כאב"ד זיכרון מאיר לאחר פטירת אביו.
* הרב אברהם אליהו, נשיא כולל "מחשבת הלוי". ובעלים של מפעל בית מלאכת הקודש ליצור ס"ת ומעילים
* הרב עקיבא, מו"צ של העדה החרדית ורב ברמת בית שמש ד'
* הרב אהרן, מו"צ בבית הדין נתיבות חיים וראש כולל שארית יוסף בירושלים.
* הרב מרדכי זאב, רב קהל מחזה אברהם בניו יורק.
* הרב משה שמעון, רב בשאטו פארק בלייקווד.
* הרב ישראל, האדמו"ר ממינסק בארא פארק.

=== בין חתניו ===
* רבי שרגא פייבוש הגר, האדמו"ר מקוסוב בבורו פארק;
* הרב מרדכי גלבר, רב "קהל שבט הלוי" באשדוד ורב חסידות מונקאטש בבני ברק;
* הרב שלום צבי אנגלנדר, ראש כולל דחסידי מכנובקה-בעלז בלונדון ובנו של הנגיד אליהו אנגלנדר;
* אהרן שמעון טויב, בנו של האדמו"ר מקאלוב מארצות הברית.
===עץ משפחה===

== לקריאה נוספת ==
* כבה זוהר החמה, תשפ"ב הספדים ומאמרים לזכרו

==קישורים חיצוניים==
* 
* [https://www.c-live.co.il/archives/26363 וידאו שידור חוזר ממסע ההלויה]
* [http://forum.otzar.org/download/file.php?id=102474&sid=c4b7409b66d9ebe8a080b68cb7153b3c צוואת] רבי חיים ואזנר
* [http://forum.otzar.org/viewtopic.php?f=19&t=54996&hilit=חיים+ואזנר&sid=5bc336f5c3d43598f9c70ff9e298065c אשכול לזכרו] בפורום אוצר החכמה.
* חיים הגר, [https://he.mishpacha.com/זכרון-מאיר/ ילד בודד בהונגריה, רב ופוסק באנגליה ואדמו"ר מרכזי בארץ - בני משפחת וואזנר חושפים סודות מהחדר], באתר משפחה
* 

==הערות שוליים==

קטגוריה:ראשי ישיבה חסידים בישראל
קטגוריה:בני ברק: רבני שכונות
קטגוריה:ילדים בשואה: צ'כוסלובקיה
קטגוריה:עולים לאחר מלחמת העולם השנייה
קטגוריה:דיינים ישראלים
קטגוריה:לונדון: רבנים
קטגוריה:בוגרי ישיבת חכמי לובלין-בני ברק
קטגוריה:זכרון מאיר: אישים
קטגוריה:ישראלים שנולדו ב-1938
קטגוריה:ישראלים שנפטרו ב-2021
קטגוריה:ישראלים שנפטרו במגפת הקורונה
קטגוריה:רבני ישיבת חכמי לובלין-בני ברק